Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1182

d) az öregedési és állapotromlási folyamatok lassítására, kedvezõtlen hatásainak csökkentésére szolgáló intézkedések meghatározására. Élettartam 6.2.1.9900. Az átmeneti tároló tervezésénél meg kell határozni a nukleáris létesítmény tervezett üzemidejét. A nem cserélhetõ rendszerek és rendszerelemek élettartamának legalább a nukleáris létesítmény tervezett üzemidejéig kell terjednie. 6.2.1.10000. Már a tervezés idõszakában kell elemezni, értékelni és meghatározni a nukleáris biztonság szempontjából fontos rendszerek, rendszerelemek megengedhetõ élettartamát. Megfelelõ korlátokat, feltételeket kell szabni az öregedési és állapotromlási folyamat lassítására, kedvezõtlen hatásainak csökkentésére és elviselésére. Egyértelmû mûködési mutatókat, teljesítendõ kritériumokat kell megfogalmazni az ilyen rendszerek, rendszerelemek elhasználódási, és üzemben tarthatósági feltételeinek és idejének meghatározásához. Az átmeneti tároló kapacitása és a fûtõelemkötegek kirakása az átmeneti tárolóból 6.2.1.10100. Az átmeneti tároló biztonsági elemzése alapján meg kell határozni, hogy a fûtõelemkötegek kezeléséhez, tárolásához milyen tartalék tárolókapacitás biztosítására és fenntartására van szükség annak érdekében, hogy a meghatározott biztonsági funkciók normál üzem, várható üzemi események és tervezési üzemzavarok során teljesíthetõek legyenek. 6.2.1.10200. Az átmeneti tárolót úgy kell kialakítani, hogy az ismert további tárolási, szállítási és végsõ elhelyezési megoldások alkalmazását ne zárja ki. 6.2.1.10300. Az átmeneti tároló kialakításának a fûtõelemkötegek kiemelése során is biztosítania kell az átmeneti tároló területén tartózkodó személyeket, a lakosságot és a környezetet érõ radioaktív sugárterhelés ésszerûen elérhetõ legalacsonyabb szinten tartását. 6.2.1.10400. Az átmeneti tároló tervezése során biztosítani kell, hogy a fûtõelemkötegek szerkezeteinek és alkatrészeinek állapota a tárolási idõ végén, valamint amikor erre szükség van, megfelelõ idõn belül tegye lehetõvé a tervezett mozgatást. Biztosítani kell, hogy a fûtõelemkötegek az átmeneti tárolóból a beépített, üzemi rendszerek, rendszerelemek alkalmazásával eltávolíthatóak legyenek, a várható üzemi események és tervezési üzemzavarok után is. Amennyiben a fûtõelemkötegek szerkezeti elemeitõl ez nem várható el, gondoskodni kell azok olyan védõcsõbe, kosárba való betokozásáról, amely az esetleges mechanikai terheléseket elviseli, és a kiégett üzemanyag esetleges szivárgását a környezettõl elzárja. Tûzvédelem 6.2.1.10500. A tûzvédelem atomenergia alkalmazásával kapcsolatos sajátos követelményeirõl és a hatóságok tevékenysége során azok érvényesítésének módjáról szóló jogszabály szerinti követelményeket figyelembe kell venni a tervezés során. 6.2.2. Technológiai tervezési követelmények A szubkritikusságra vonatkozó tervezési követelmények 6.2.2.0100. A szubkritikusságnak legalább 0,05 (keff  0,95) kell lennie, a számítási pontatlanságok, a gyártási tûrések, a fûtõelemkötegek és a tárolórendszer geometriai és anyagösszetétel bizonytalanságai figyelembevételével normál üzem, várható üzemi események és tervezési üzemzavarok során. 6.2.2.0200. Megfelelõ tervezéssel ki kell zárni, hogy

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes